**TO PARKER – besøg os i Billund og Skjern**

**WOW PARK**

**Den vildeste lege- og forlystelsespark i skoven**

Velkommen i WOW PARK – to kæmpestore lege- og forlystelsesparker i skoven.

Her kan familien boltre sig sammen hele dagen – i trækronerne, i skovbunden og under jorden i sikre og smukke rammer.

Her er masser af plads, frisk luft, højt til himlen og fuglefløjt!

**GIGANTEN OG EDDERKOPPEN**

Prøv Skandinaviens højeste fritfalds-rutsjetårne – GIGANTEN i WOW PARK Billund og EDDERKOPPEN i WOW PARK Skjern.

**GIGANTEN**

Her kan de modigste af jer tage LYNET – parkens 20 m. fritfalds-rutsjebane eller en af de 2 andre seje rutsjebaner. Hele familien kan opleve den fantastiske udsigt fra tårnets top i 25 meters højde.

*Prøv de 3 vilde rutsjebaner!*

· Lynet – Ram din topfart i frit fald fra 20 meters højde

· Spiralen – Snur amok i den vildeste skov

· SKOVRACEREN - Kæmp om den hurtigste tid med dine venner. Hvem kommer først?

**EDDERKOPPEN**

Prøv en grænseoverskridende oplevelse, hvor du skal forcere 110 meter frithængende netbroer op gennem trækronerne. Den sidste del er med frit udsyn til familien, som spændt venter langt nede på jorden, når du rammer din topfart fra 20 meters højde i parkens nye fritfalds-rutsjebane.

**Trætoplegehuse, rutsjebaner og hængebroer i over 10 meters højde!**

Har du nogensinde leget helt oppe i trækronerne? Rutsjet ned i fuld fart? Løbet fra træ til træ i sjove hængebroer? Prøv det i WOW PARK, som er fyldt med leg og spænding i højden!

**Hoppenet i træerne, sjove svævebaner og vilde kæmpeslynger**

Hop løs blandt kæmpebolde i et af de store net højt oppe i træerne, giv den gas i en af de mange svævebaner – og tag en slynge-battle med mor eller far i kæmpeslyngerne!

**Underjordiske huler og store labyrinter**

I WOW PARK kan du kravle på eventyr under jorden i de snoede gange og finde små legehuler. Når du kommer ud i lyset igen, kan du og din familie se om I kan til at finde vej gennem smukke pilelabyrinter og den kryptiske kæmpelabyrint.

**Lege, konkurrencer og spil**

Vind kampen med mor og far i en af WOW PARKS mange battle-fields. I kan spille fodboldpool, gå på line, spille gamle vikingespil og hygge jer i vores legeområde for de mindste.

**Søde klappegeder**

Læg vejen forbi de søde klappegeder og hils på gamle Villy, frække Frida og lille Mads. Gederne er tamme, og de er vilde med at få lidt græs serveret fra din hånd!

**Håndværk og krea-workshops**

Byg løs og skab finurlige figurer sammen! Fold kreativiteten ud i WOW PARKs Byg&Krea værksted med værktøj, træ, lim og sjove materialer.

**Lækkert spisested, picnic, grill og bålhygge**

Når sulten – eller lækkersulten – melder sig, kan I besøge de finurlige og børnevenlige spisesteder Madladen (i Billund) eller Skovcaféen (i Skjern). I kan også lave en hyggelig picnic i skoven blandt alle aktiviteterne eller grille jeres medbragte mad. Ved bålstederne kan I hygge jer med popcorn, skumfiduser og snobrød – eller tage et hvil med mor eller far i en af de mange hængekøjer.

**En fantastisk dag til en god pris**

Vi har masser af plads på de store udendørs arealer, så der er mulighed for god afstand til de andre gæster.

Når først entréen er betalt, er aktiviteterne i WOW PARK gratis – også parkeringen. I kan derfor få en fantastisk dag for hele familien til en god pris – og vælger I at købe et årskort, bliver prisen selvfølgelig endnu mere fordelagtig.

Glæd jer til en sjov dag med masser af fart, bevægelse, hygge og natur – sammen – både store og små!